Document ID: /fineweb-2-swissfilter-quality_10-filterrobots/filtered/02038.jsonl.gz/5748

Las autoritads svizras online
Il dretg da burgais svizzer po vegnir acquistà tras derivanza, tras adopziun u tras ina procedura da natiralisaziun ordinaria u facilitada.
Ina natiralisaziun facilitada è per exempel pussaivla, sche Vus essas maridada u maridà cun ina Svizra u cun in Svizzer, ubain sche Vus essas l'uffant d'ina Svizra u d'in Svizzer. Dapli infurmaziuns en chaussa chattais.
Sche Vus na pudais betg profitar d'ina natiralisaziun facilitada, maina la via sur in'uschenumnada natiralisaziun ordinaria.
Sche Vus midais chasa durant la procedura, po quai periclitar seriusamain la natiralisaziun (cunquai che la procedura variescha da vischnanca a vischnanca). L'autoritad decida, sch'ella accepta excepziunalmain la midada da domicil durant la procedura. As infurmai a temp tar Vossa vischnanca da domicil.
|Vischnanca*||tranter 500 francs e 1000 francs per persuna|
|Chantun*||fin a 2000 francs per persuna|
|Confederaziun||

*Questas taxas varieschan fermamain tut tenor il chantun e la vischnanca e represchentan ina media.
Supplementarmain pon resultar custs per l'attest da domicil, per l'extract dal register penal, per l'extract dal register da scussiun e.u.v. As infurmai per plaschair tar l'autoritad cumpetenta.